I 1830 forbød Ka'ahumanu offentlig fremføring av den tradisjonelle hula-dansen. Enkelte av de protestantiske misjonærene hadde overbevist henne om at hula fremmet farlig gammel hedensk tro og feiret fysisk nytelse. Etter Ka'ahumanus død tok dansen seg opp igjen. I 1860-årene tilbød hemmelige hulaskoler opplæring i hula. Senere har dansen utviklet seg til turistunderholdning, uten den meningen som tidligere lå bak bevegelsene og sangen.